Griposaŭro (Gryposaurus, kio signifas "grifa lacerto") estas genro de hadrosaŭredoj vivintaj dum la malfrua kretaceo. Oni trovis iliajn fosiliojn en la Formacio Oldman de Alberto (Kanado) kaj la Malsupra Formacio Two Medicine en Montano (Usono) kaj eble ankaŭ en Sudameriko. La griposaŭro estas simila al la kritosaŭro (Kritosaurus), kaj dum multaj jaroj oni konsideris ĝin de la sama genro.